|  |
| --- |
| Ansøgning om midler til satsninger |

**Særlige strategiske satsninger**

Der er i 2017 og begyndelsen af 2018 afsat midler til særlige strategiske satsninger\*. Instituttet vil de næste år kunne mærke effekten af dimensioneringen og dermed en reduktion i instituttets undervisningsindtægter. Derfor stræber vi forsat på at ændre vægtfordelingen mellem undervisning og forskning ved at satse på at øge indtægterne på forskningssiden.

Puljen til de særlig strategiske satsninger vil blive givet til forberedelse af ansøgninger til

* Ansøgning om Sapere Aude og/eller et ERC-grant – Starting Grant, Consolidator Grant eller Advanced Grant. Her kan fx et delvist undervisningsfrikøb i enkelte tilfælde komme på tale\*\*.
* Etablering af netværk/konsortier på tværs af landegrænser med henblik på ansøgninger til Horizon 2020, primært inden for arbejdsprogrammerne 2018/19/20.
* Etablering af konsortier inkl. virksomheder, der kan søge Innovationsfonden / Private Fonde – enten tematiske eller store projekter.
* Afsøgning af mulighed for etablering af Grundforskningscenter (ansøgningsfrist 2018).
* Andre satsninger, der forbereder og fremmer nye strategiske muligheder, herunder kommende EU

ansøgninger, kan ligeledes komme på tale (seminarer, workshop og netværksarrangementer med eksterne deltagere).

(bemærk, at det ikke er muligt at søge om finansiering af interne seminardage – seminar med forplejning vil kræve en overvægt af eksterne deltagere).

\* (heri er inkluderet Ildsjælemidler bevilget af AU’s forskningsudvalg til udarbejdelse af ansøgninger og etablering af nye forskernetværk målrettet multipartnerprogrammer under H2020)

\*\*Beløbet er ikke fast, da der skal være fleksibilitet for forhandling med afdelingsledere ved eventuelle frikøb.

**Generelt om ansøgning af midler**

Ansøgningsfrist – 25. maj 2017 kl. 12 – begrundet ansøgning sendes til Katrine Solvang Larsen (max 2 sider) – dacksl@cc.au.dk. Udfyld skabelonen på s. 2 i dette dokument.

**Hvilke formål kan der søges til?**

Puljen er primært tiltænkt større nye satsninger for at tiltrække flere forskningsmidler.

**Hvad kan der søges til?**

Der kan fx søges midler til at etablere netværk, seminarer, workshop, medhjælp til større ansøgninger og i enkelte tilfælde til interne frikøb fra dele af undervisningsforpligtelsen\*\*\*.

**Hvem kan søge?**

Puljen kan søges af forskere ansat ved IKK.

**Hvordan kan der søges?**

Begrundede ansøgninger på max 2 sider indsendes til Katrine Solvang dacksl@dac.au.dk. Ansøgningerne forventes at vægte muligheder og perspektiver mere end individuelle meritter.

En mindre del af puljen vil blive friholdt til støtte til satsningsmuligheder og indsatser, der dukker op efter fristen. Her vil løbende kunne søges.

**Hvordan behandles ansøgningerne?**

Ansøgningerne behandles af forskningsudvalget i 31. maj 2017, idet der tages højde for eventuel inhabilitet. Endelig beslutning om tildeling af midler træffes af institutledelsen og meldes ud medio juni 2017.

\*\*\*Ved frikøb sker det efter forhandling med de relevante afdelingsledere og aftale om typen af kompensation (DVIP-midler, videnskabelige assistenter, udvidelse af postdoc), så forskningsprioriteringerne ikke hindrer en hensigtsmæssig afvikling af instituttets undervisning.

**Skabelon for tildeling af midler**

**(max. 2 A 4sider)**

|  |  |
| --- | --- |
| **Navn** |  |
| **Hvad søges der til:** |  |
| **Vedr. den strategiske satsning - overordnet virkemiddel**  Oplys gerne hvilket virkemiddel, der søges – evt. specifikke topics i Horizon 2020 arbejds-programmerne. |  |
| **Påtænkte aktiviteter i 2017 og primo 2018**  Oplys gerne en tentativ arbejdsplan for 2017 |  |
| **Budget for 2017 og primo 2018**  Der ønskes et budget fordelt på hver enkelt af de foreslåede aktiviteter (bemærk, at der ikke er muligt at søge om finansiering af interne seminardage – forplejning vil kræve en overvægt af eksterne deltagere). |  |
| **Kort beskrivelse af det påtænkte projekt** |  |
| **Forventede resultater** |  |